
Festmények Emilé Zola Thérèse Raquin és Gárdonyi Géza Ida regénye című műveiben

Kulcsszavak: Ekpraszisz; Festmények; Transztextualitás; Adaptációelmélet; Összehasonlító irodalom
A képzőművészet, zene és irodalom a legősibb időkben együtt jelent meg az emberi társadalomban, a
különböző művészeti ágak több szálon kapcsolódtak össze, mivel ugyanazt a kultikus célt szolgálták,
lényegüket tekintve pedig mindig is az emberekben lakó érzéseket, gondolatokat, illetve hangulatokat
hivatottak életre kelteni, csupán más eszközökkel. Az irodalom szavakkal alkot mentális képeket, az
ut pictura poesis a két művészi megnyilvánulás egyenrangúságát fejezi ki. Az ekphraszisz antikvitás
óta ismert eljárása az irodalmi ábrázolásmódnak.

A Belle époque néven ismert századfordulós klasszikus modernség korában a festészet volt a vezető
művészeti ág. Zola, aki képekről írt műkritikát, szavakkal, részletezéssel fest plasztikus környezetet, a
regénycselekmény fordulópontja pedig egy festményhez kötődik. Gárdonyi, aki több művészeti ágban
is otthonosan mozgott, a regényében megidézett képek segítségével vázol fel lelki folyamatokat,
mutatja be a művészi és emberi beteljesedés lépcsőfokait.

Az összehasonlító irodalomban alkalmazott Genette-i transztextualitás és az adaptációelmélet
segítségével kívánom vizsgálni a regényekben bemutatott festmények szerepét.

Kutatásom célja, hogy megvizsgáljam, illetve bebizonyítsam, hogy Émile Zola Thérèse Raquin és
Gárdonyi Géza Ida regénye című műveiben – a hipotézisem szerint–, nem a regények miatt születtek
meg az azokban szereplő festmények, hanem maguk a festmények képezik a regények szövegének
szervezőelvét.



